《送周玉绳太史归省》
明代·李孙宸

当秋送别思依依，燕市秋寒雪乍飞。持节久淹同奉使，望云今妒客先归。

荆溪夜水江鱼白，阳羡春风茗甲肥。一代石渠还仄席，未须长恋老莱衣。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。